সিমরান কৌর মুন্ডি
সিমরান কৌর মুন্ডি হলেন একজন ভারতীয় অভিনেত্রী, যিনি ২০১১ সালে মুক্তিপ্রাপ্ত হিন্দি চলচ্চিত্র যো হাম চাহে-তে অভিনয়ের মাধ্যমে অভিনয় জগতে পদার্পণ করেন। তার আগে তিনি একজন সফল সুপার মডেল ছিলেন এবং ২০০৮ সালের ৫ই এপ্রিল তারিখে মুম্বইয়ে অনুষ্ঠিত মিস ইন্ডিয়া ইউনিভার্স ২০০৮-এর মুকুট লাভ করেছিলেন। ২০২০ সালের ৩১শে জানুয়ারি তারিখে তিনি গুরুদাস মানের পুত্র গুরিক মানের সাথে পাটিয়ালায় আয়োজিত একটি ব্যক্তিগত অনুষ্ঠানের মাধ্যমে বিবাহ বন্ধনে আবদ্ধ হয়েছেন।